Ferjesambandet Eidshaug–Gjerdinga

Ferjesambandet Eidshaug–Gjerdinga forbinder Gjerdinga med Eidshaug ferjekai på Kvingra i Nærøy kommune. Fergesambandet er kommunalt, men var tidligere del av fylkesvei 543, og var forbundet med denne via en kommunal vei. Sambandet drives av Torghatten Midt.Torghatten Eidshaug - Gjerdinga

Sambandet er på 2,8 km med en overfartstid på 10 minutter, og blir betjent av MF «Vikna» 2–9 ganger daglig, i hver retning. 2014 var årsdøgntrafikken 7 kjøretøy.

Da sambandet ble tatt i bruk 1983 ble det drevet av Namsos Trafikkselskap og betjent av MF «Jøa», med MF «Flatanger» som reserve. 1999 ble dagens ferje MF «Vikna» satt inn i trafikk, og 2008 overtok FosenNamsos Sjø driften.Fjordferjer i Norge - Nord-Trøndelag FNS har senere skiftet navn til Torghatten Midt.

 Referanser 

Kategori:Fergesamband i Trøndelag
Kategori:Samferdsel i Nærøysund
Kategori:Etableringer i 1983
Kategori:1983 i Norge
Kategori:Artikler i sjøfart-prosjektet